proxectonos/corpus_dominio_legal_administrativo_tmp huggingface dataset:
APROBACIÓN DEFINITIVA DA MODIFICACIÓN ORZAMENTARIA MEDIANTE SUPLEMENTO DE CRÉDITO SC 01/2023.
ADMINISTRACIÓN LOCAL — Municipal — Porriño, O (Presupostos e cadros de persoal, 17/04/2023)

O Pleno do Concello do Porriño, reunido en sesión extraordinaria o día 9 de marzo de 2023, aprobou inicialmente o expediente de modificación orzamentaria mediante suplemento de crédito nº SC 01/2023 (expediente 1435/2023), por importe total de 541.500,00 €, financiado co remanente líquido de tesourería para gastos xerais coa finalidade de incrementar as dotacións orzamentarias do capítulo 1 de gastos de persoal. Este expediente, tras ser publicado no BOPPO n.º 52, de data 15/03/2023, someteuse a información pública polo prazo de 15 días hábiles, rematando este prazo o día 05/04/2023, sen que se presentasen reclamacións ao respecto, tal e como certifica o secretario xeral deste concello o día 10/04/2023, polo que, de conformidade co disposto nos artigos 169 e 177 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais e os artigos 20 e 38 do Real decreto 500/1990, de 20 de abril, polo que se desenvolve o capítulo primeiro do título sexto da Lei 39/1988, de 28 de decembro, reguladora das facendas locais, en materia de orzamentos, a modificación considérase definitivamente aprobada e o resumo por capítulos dos créditos orzamentarios queda do seguinte xeito: Contra esta aprobación definitiva poderá interporse recurso contencioso-administrativo na forma e prazos que establecen as normas da devandita xurisdición, de acordo co disposto nos artigos 23 e 38.3 do citado real decreto (RD 500/1990). Documento asinado dixitalmente polo alcalde-presidente, Manuel Alejandro Lorenzo Alonso, co código de identificación de sinatura electrónica, no lugar e na data expresados na marxe.
LISTAXE DE ADMITIDOS E DATA DA CONSTITUCIÓN DO TRIBUNAL DO PROCESO SELECTIVO DE ESTABILIZACIÓN DO EMPREGO DA PRAZA DE PROFESOR DE VIOLÍN
ADMINISTRACIÓN LOCAL — Municipal — Guarda, A (Persoal, oposicións, 16/02/2023)

Por resolución da Alcaldía se ditou o seguinte acordo: Finalizado o prazo de presentación de solicitudes no proceso de estabilización de emprego de longa duración no Concello da Guarda ( unha praza de PROFESOR/A VIOLIN) e en virtude das facultades que me confire o ordenamento xurídico RESOLVO: PRIMEIRO.- Aprobar a seguinte lista de admitidos, que ao non haber excluídos, é definitiva: ELLIOTT TITE SAILER YUNES RACHEL JANE LIPIZ ASAMA SEGUNDO.- Fixar o seguinte tribunal cualificador: Presidente: Luis Miguel Sueiro Mejuto, Tesoureiro do Concello da Guarda (titular); Drissa Firmo Zuazobide Vieta, persoal laboral do Concello da Guarda ( suplente). Secretaria: Julia María Carrasco González-Alegre, Secretaria do Concello da Guarda ( titular); Carmen Rodica Alonso Bartol Incerti, persoal laboral do Concello da Guarda (suplente) Vogais: - Narcisa Pilar Eudald Caiz Gozalbes, persoal laboral do Padroado Monte Santa Trega (Titular); Carlos Miguel Ozdemir Trasnea, persoal laboral do Concello da Guarda ( suplente) - Ian Keith Colindres Gauxax, persoal laboral do Concello da Guarda (titular); Neizan Pelles Añel, persoal laboral do Concello da Guarda ( suplente) - Edwin Ricardo Patac Borderias, persoal laboral do Concello da Guarda ( titular); Tiago Emanuel German Roberto Frant Miras, persoal laboral do Concello da Guarda (suplente). TERCEIRO.- Fixar como data de constitución do Tribunal o vindeiro día 20 de marzo de 2023, ás 09:00 horas na Casa do Concello da Guarda. Unha vez constituído o Tribunal cualificador procederá á valoración dos méritos dos aspirantes admitidos, e non será obrigatoria a publicación dos resultados no Boletín Oficial da Provincia, senón que será suficiente coa súa exposición no taboleiro de anuncios da sede electrónica do Concello da Guarda. CUARTO.- Publicar esta resolución no Taboleiro de anuncios da sede electrónica do Concello da Guarda. O Alcalde Documento asinado dixitalmente á marxe
COBRANZA PADRÓN MERCADO 1 TRIMESTRE 2023
ADMINISTRACIÓN LOCAL — Municipal — Cambados (Recadación, 20/06/2023)

De conformidade co previsto no art.12 do Real Decreto Lexislativo 2/2004, en relación cos artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005), comunícaselles ós contribuíntes suxeitos a TAXAS POR SERVIZO MERCADO correspondentes a Remesa: 2023 1 TRIMESTRE MERCADO o seguinte: Durante o prazo comprendido entre 5 de Xullo de 2023 ata o 6 de Setembro de 2023, procederase ó cobro en período voluntario da cota do Padrón citado. a) Mediante ingreso nas contas de recadación do concello abertas nas seguintes entidades bancarias: b) Domiciliación bancaria: O cargo en conta efectuarase durante a segunda semana do mes de Agosto de 2023. O presente anuncio ten carácter de notificación colectiva ó abeiro do art.102 da Lei 58/2003, 17 de decembro, Xeral Tributaria. Advertencia, o vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción dos recargas correspondentes e demais conceptos esixibles tal e como se fixan nos arts.26, 28 e 161 da Lei 58/2003 Xeral Tributaria. Asinado dixitalmente á marxe.
APROBACIÓN DEFINITIVA MODIFICACIÓN CRÉDITO 103/23
ADMINISTRACIÓN LOCAL — Municipal — Vigo (Presupostos e cadros de persoal, 26/12/2023)

En cumprimento do preceptuado nos artigos 169 e 170 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo e artigo 13 da Lei 39/2015, de 1 de outubro, do Procedemento Administrativo Común das Administracións Públicas, o expediente someteuse a exposición pública por un prazo de 15 días hábiles contados a partires do seguinte á inserción do Edicto no Boletín Oficial da Provincia, sendo publicado no Boletín Oficial da Provincia de Pontevedra nº 227 do día 24 de novembro, comezando a súa exposición o día 27, e rematando o prazo da mesma o 19 de decembro de 2023. Transcorrido o prazo de exposición regulamentario, de acordo ao preceptuado polo artigo 169 do texto refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, e non téndose presentado alegacións, o acordo do Pleno da Corporaciónna da sesión do 23 de novembro, no punto TERCEIRO do acordo, establece que, de non presentarse reclamacións no citado prazo, o expediente entenderase definitivamente aprobado, elevándose a aprobación inicial a definitiva, procedéndose a súa publicación no BOPP, sendo executivos os créditos a partires da publicación da Modificación Orzamentaria número 103/2023 correspondente ao expediente nº 85/142. Contra a devandita aprobación, poderán os interesados interpor, se así o estiman, recurso contencioso-administrativo, na forma e prazos que regula o artigo 45 e 46 da Lei 29/1998, de 13 de xullo, reguladora da xurisdición contencioso-administrativa. Ao abeiro do previsto no apartado 3 do artigo 171 do Texto refundido da Lei Reguladora das Facendas Locais, aprobado polo RDL 2/2004, de 5 de marzo, a interposición de recursos non suspenderá por si só a aplicación do orzamento definitivamente aprobado. O Concelleiro Delegado da Área de Orzamentos e Facenda: Jaime Aneiros Pereira Delegación da área, Resolución Xenérica da Alcaldía de 20 de xuño de 2023, publicada no BOPPO nº 124 de 28 de xuño, Delegación específica do 29 de xuño de 2023, publicada no BOPPO nº 136 do 14 de xullo de 2023.
COBRANZA PADRÓN PRAZA 1 TRIMESTRE 2023
ADMINISTRACIÓN LOCAL — Municipal — Cambados (Recadación, 20/06/2023)

De conformidade co previsto no art.12 do Real Decreto Lexislativo 2/2004, en relación cos artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005), comunícaselles ós contribuíntes suxeitos a TAXAS POR SERVIZO PRAZA correspondentes a Remesa: 2023 1 TRIMESTRE PRAZA o seguinte: Durante o prazo comprendido entre 5 de Xullo de 2023 ata o 6 de Setembro de 2023, procederase ó cobro en período voluntario da cota do Padrón citado. a) Mediante ingreso nas contas de recadación do concello abertas nas seguintes entidades bancarias: b) Domiciliación bancaria: O cargo en conta efectuarase durante a segunda semana do mes de Agosto de 2023. O presente anuncio ten carácter de notificación colectiva ó abeiro do art.102 da Lei 58/2003, 17 de decembro, Xeral Tributaria. Advertencia, o vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción dos recargas correspondentes e demais conceptos esixibles tal e como se fixan nos arts.26, 28 e 161 da Lei 58/2003 Xeral Tributaria. Asinado dixitalmente á marxe.
CONVOCATORIA ASEMBLEA XERAL ORDINARIA
SECCIÓN NON OFICIAL —  — Comunidad de Usuarios de Barcoba (Outros documentos, notificacións e informacións públicas, 27/02/2023)

A XUNTA DE GOBERNO DA COMUNIDADE DE USUARIOS DE BARCOBA CONVOCA A TODOS OS COMUNEIROS/AS A ASAMBLEA XERAL ORDINARIA, O VINDEIRO DÍA 5 DE MARZO DE 2023, ÁS 9.30 HORAS EN PRIMEIRA CONVOCATORIA E AS 10:00 HORAS NA SEGUNDA CONVOCATORIA. A REUNIÓN TERÁ LUGAR NA ANTIGA ESCOLA DE SAXAMONDE 1.—Lectura e aprobación, se procede, da acta anterior e dos acordos da última reunión 2.—Estado de contas, saldo actual de tesourería, ingresos e gastos 2022 3.—Aprobación de orzamentos e obras 4.—Resumo actividades Xunta de Goberno do ano 2022 5.—Renovación mandato membros Xurado da Auga 6.—Accións sancionadoras e perda da condición de comuneiro por impago reiterado 7.—Subvencións 8.—Rogos e preguntas O presidente Bernardo Manuel Iglesias Núñez
APROBACIÓN INICIAL MODIFICACIÓN DE CRÉDITOS MODALIDADE TRANSFERENCIA DE CRÉDITOS ENTRE APLICACIÓNS DE DISTINTA ÁREA DE GASTO–TC 4/2023
ADMINISTRACIÓN LOCAL — Municipal — Lama, A (Presupostos e cadros de persoal, 16/05/2023)

O Pleno deste concello, en sesión extraordinaria celebrada o día 3 de maio de 2023 acordou a aprobación inicial do expediente de modificación de créditos do orzamento en vigor, na modalidade de transferencia de crédito, TC 4/2023, entre aplicacións de distinta área de gasto. En cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais aprobado polo Real Decreto 2/2004, de 5 de marzo, sométese o expediente a exposición pública polo prazo de quince días, a contar desde o día seguinte da inserción deste anuncio no Boletín Oficial da Provincia. Durante devandito prazo poderá ser examinado por calquera interesado, nas dependencias municipais, para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello http://concellodalama.sedelectronica.es.Se transcorrido o devandito prazo non se presentasen alegacións, considerarase aprobado definitivamente o devandito acordo. A Lama, na data que figura na marxe O alcalde, Jorge Canda Martínez
APROBACIÓN DEFINITIVA DA MODIFICACIÓN DA ORDENANZA REGULADORA DO ESTACIONAMENTO CON HORARIO LIMITADO GRATUITO-ZONA AZUL
ADMINISTRACIÓN LOCAL — Municipal — Rosal, O (Ordenanzas e Regulamentos, 04/05/2023)

Expediente: 1703/2022 Asunto: Modificación Ordenanza Reguladora de estacionamento con horario limitado Anuncio de aprobación definitiva da modificación da Ordenanza reguladora do estacionamento con horario limitado gratuito-zona azul do concello do Rosal O Pleno do Concello do Rosal, en sesión ordinaria do día 24 de novembro de 2022, aprobou inicialmente a modificación da Ordenanza reguladora do estacionamento con horario limitado gratuito-zona azul do concello do Rosal. Ao non presentarse reclamacións durante o prazo de exposición ao público, queda automaticamente elevado a definitivo o Acordo plenario inicial aprobatorio da Modificación da Ordenanza reguladora do estacionamento con horario limitado gratuito-zona azul do Concello do Rosal no seu artigo3º, cuxo texto faise público, para o seu xeral coñecemento e en cumprimento do disposto no artigo 70.2 da Lei 7/1985, do 2 de abril, Reguladora das Bases do Réxime Local. “… Artigo3º …. 3. A Alcaldía do Concello do Rosal poderá establecer mediante decreto un novo espazo de zona azul ou calquera outra modificación, co fin de adaptarse o Concello do Rosal máis rápidamente aos cambios que se poidan producir sempre e cando se xustifique dita necesidade. “ Contra o presente Acordo, poderase interpoñer recurso contencioso-administrativo, ante a Sala do contencioso-administrativo do Tribunal Superior de Xustiza de Galicia, no prazo de dous meses a contar desde o día seguinte á publicación do presente anuncio, de conformidade co artigo 46 da Lei 29/1998, do 13 de xullo, da Xurisdición Contencioso-Administrativa. A ALCALDESA, Asdo. Ánxela Fernández Callís
PADRÓN TAXA AXUDA A DOMICILIO DEPENDENCIA ABRIL 2023
ADMINISTRACIÓN LOCAL — Municipal — Guarda, A (Recadación, 19/07/2023)

A Presidencia desta Corporación, mediante resolución núm.2023-1107, de 11 de xullo de 2023, aprobou o padrón da taxa pola prestación do servizos de axuda no fogar (saf) na modalidade de dependencia correspondente ó mes de abril do exercicio tributario 2023 do Concello da Guarda. A dita resolución é definitiva en vía administrativa. O padrón fiscal exporase ao público no departamento de tesourería municipal durante o prazo de duración do período voluntario de cobranza para que as persoas interesadas poidan examinalo, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. As persoas interesadas poderán formular contra os actos que se notifican, ante a Presidencia deste Concello, recurso de reposición previo ó recurso contencioso-administrativo no prazo dun mes a partir do día seguinte ó da finalización do prazo de exposición pública do padrón. Comunícase ás persoas contribuíntes afectadas que o período voluntario de cobranza da taxa pola prestación dos servizos de axuda no fogar (saf) na modalidade de dependencia correspondente ó mes de abril do exercicio tributario 2023 do Concello da Guarda será do día 20 de xullo ao día 20 de setembro de 2023, ámbalas dúas datas inclusive. A data de cargo en conta dos recibos domiciliados será o día 10 de agosto de 2023. O imposto deberá satisfacerse a través das seguintes entidades bancarias: ABANCA BBVA BANCO SANTANDER CAIXABANK BANCO SABADELL O vencemento do prazo en período voluntario sen ter sido satisfeita a débeda, determinará o comezo do procedemento de constrinximento, coa percepción do recargo da mora e demais conceptos esixibles, tal e como se fixa nos artigos 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. O Alcalde, Roberto José Álvarez Carrero Documento asinado dixitalmente á marxe
LISTA PROVISIONAL DE ASPIRANTES ADMITIDOS E EXCLUÍDOS DO PROCESO EXCEPCIONAL DE ESTABILIZACIÓN DE EMPREGO TEMPORAL
ADMINISTRACIÓN LOCAL — Municipal — Lalín (Persoal, oposicións, 06/03/2023)

Visto o Acordo de Xunta de Goberno Local o día 20 de decembro de 2022, no que se aproban as Bases que rexen os procesos extraordinarios de estabilización previstos na Lei 20/2021, de 28 de decembro, de medidas urxentes para a redución da temporalidade no emprego público, para cubrir as prazas correspondentes á Oferta de Emprego Público Extraordinario para a estabilización do emprego público temporal deste Concello. Facendo uso das atribucións que me confiren os artigos 21 e concordantes da Lei 7/1985, de 2 de abril, reguladora das Bases do Réxime Local, o artigo 41 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades locais, e o art.10 da Lei 40/2015, de 1 de outubro, de Réxime Xurídico do Sector Público, PRIMEIRO.- De conformidade có disposto na base Sexta das bases que rexen o presente proceso selectivo, apróbase a lista provisional de aspirantes admitidos/as e excluídos/as, quedando da seguinte maneira: Base Quinta: Instancias e documentos a presentar *(1) Non presenta a copia simple do DNI, pasaporte ou documento de identificación. *(2) Non presenta a copia simple do documento que acredite a titulación académica requirida como requisito para acceder ao proceso selectivo. *(3) Aínda que este punto non é causa de exclusión, non acredita o CELGA polo que, de non presentalo nos dez días hábiles que establece a base sexta de admisión de candidatos, das bases de selección, deberá realizar a proba de galego, establecida como proba na base novena. *(4) Non presenta a solicitude en tempo e forma. En cumprimento do establecido na Base Sexta finalizado o prazo de presentación de solicitudes, a Alcaldía ditará resolución declarando aprobada a lista provisoria de admitidos e excluídos. Esta resolución publicarase no Boletín Oficial da Provincia, no taboleiro de edictos da casa do Concello e da sede electrónica, sinalándose un prazo de dez (10) días, contados a partir do seguinte ó da publicación da resolución no BOP, conforme ao disposto no art.68 da Lei 39/2015, de 1 de outubro, do Procedemento Administrativo Común das Administracións Públicas (en sucesivas citas LPAC), para que os aspirantes excluídos podan emendar, de ser o caso, o defecto que motivou a exclusión. Unha vez transcorrido dito prazo, o Alcalde ditará resolución definitiva, contra a cal se poderá interpoñer recurso potestativo de reposición ante o mesmo órgano, no prazo dun mes contado dende o día seguinte ao da súa publicación no BOP, de conformidade co establecido na LPAC, ou se poderá interpoñer directamente o recurso contencioso administrativo ante o Xulgado do Contencioso Administrativo de Pontevedra, no prazo de dous meses, contados dende a mesma data, de conformidade co disposto no Art.8.1 da Lei 29/1998, de 13 de xullo, reguladora da xurisdición contenciosa administrativa. Dou fe O Alcalde, O Secretario Xeral D. José Crespo Iglesias D. César López Arribas
EXPOSICIÓN PÚBLICA E PERÍODO VOLUNTARIO DE COBRANZA DO PADRÓN SAF-BÁSICA DO MES DE AGOSTO DE 2023
ADMINISTRACIÓN LOCAL — Municipal — Rosal, O (Recadación, 17/10/2023)

O padrón fiscal permanecerá exposto ao público no departamento de tesourería municipal durante o prazo de 15 días hábiles contados a partir do día seguinte ao da publicación deste anuncio no Boletín Oficial da Provincia, para que os interesados poidan examinar exclusivamente os rexistros relativos á súa débeda e presentar as reclamacións e recursos que estimen pertinentes. O período voluntario de cobranza será do día 17 de outubro ao día 17 de decembro, ámbolos dous incluídos, e a data de cargo en conta dos recibos domiciliados será o día 18 de outubro de 2023. O transcurso do período voluntario de ingreso sen que éste se produza, determinará o inicio do procedemento executivo, con devengo e esixencia dos recargos, xuros e demáis conceptos esixibles, de acordo co disposto nos artigos 160 e 161 da Lei 58/2003 de 17 de decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. Esta Resolución notifícase colectivamente mediante a publicación de anuncio no Boletín Oficial da Provincia e produce os efectos de notificación expresa ao abeiro do disposto no artigo 102.3 da Lei 58/2003, de 17 de decembro, Xeral Tributaria, e de anuncio de cobranza, segundo o disposto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación. Contra o acto de aprobación do padrón e das liquidacións incorporadas a éste, os contribuíntes, e en xeral os interesados, poderán interpor os seguintes recursos, de acordo co estipulado no artigo 14.2 do Real decreto lexislativo 2/2004, de 5 de marzo, polo que se aproba o Texto Refundido da Lei reguladora das facendas locais: Recurso de Reposición, perante á Alcaldía deste Concello, no prazo dun mes contado desde o día seguinte ao da finalización do período de exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa. Recurso Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa inteposición se non o fose. Calquera outro recurso que os interesados consideren oportuno. O ROSAL, 09 de outubro de 2023 A alcaldesa, Ánxela Fernández Callís (Documento asinado electrónicamente)
EXPOSICIÓN PÚBLICA DO EXPEDIENTE DE MODIFICACIÓN DE CRÉDITOS NÚMERO 1/2023
ADMINISTRACIÓN LOCAL — Provincial — Deputación Provincial (Presupostos e cadros de persoal, 01/03/2023)

O Pleno da Deputación Provincial de Pontevedra na sesión ordinaria que tivo lugar o día 24 de febreiro de 2023, aprobou inicialmente o expediente de modificación de créditos número 1/2023. Este expediente inclúe créditos extraordinarios (EXT.01/23), por importe de 1.454.164,78 euros, suplementos de créditos (SUP.01/23), por importe de 1.393.289,23 euros e modificación do Anexo II das bases de execución”. De conformidade co establecido no artigo 177, en relación co artigo 169 do Real decreto lexislativo 2/2004 de 5 de marzo polo que se aproba o texto refundido da Lei reguladora das facendas locais (TRLHL), dito expediente queda exposto ó público por un período de quince días hábiles, a contar a partir do seguinte ao da publicación deste anuncio no Boletín Oficial da Provincia de Pontevedra, para que os interesados lexitimados poidan examinar o expediente e presentar as reclamacións que estimen oportunas polos motivos enumerados no artigo 170.2 do citado TRLHL. No caso de que non se formulen reclamacións durante o período de exposición pública, este acordo provisional considerarase elevado a definitivo, de conformidade co disposto nos artigos 177.2 e 169.1 do Real decreto lexislativo 2/2004 de 5 de marzo polo que se aproba o texto refundido da Lei reguladora das facendas locais. Así mesmo, durante o prazo de exposición pública, e de acordo co establecido na Lei 19/2013, de 9 de decembro, de transparencia, acceso á información pública e bo goberno, publicaranse na páxina web “www.depo. gal”, a través do enlace correspondente a documentos expostos a información pública https://www.depo. gal/transparencia/informacion-xuridica-e-patrimonial/documentos-expostos-a-informacion-publica as correspondentes memorias xustificativas, informes, e demais documentación que constan no expediente de modificación de créditos número 1/2023. O que se fai público para xeral coñecemento e efectos.
EXPEDIENTE DE AMPLIACIÓN DO TECOR A GOBERNA REGUEIRO CO MVMC "VAL DE MARIA" NO CONCELLO DO IRIXO (OURENSE) E O MVMC "MONTES DE ZOBRA" E FINCAS PARTICULARES DA PARROQUIA DE ZOBRA NO CONCELLO DE LALÍN (PONTEVEDRA).
XUNTA DE GALICIA —  — CONSELLERÍA DE MEDIO AMBIENTE, TERRITORIO E VIVENDA (Outros documentos, notificacións e informacións públicas, 02/10/2023)

A Vicepresidencia segunda e Consellería de Medio Ambiente, Territorio e Vivenda, a través do Servizo de Patrimonio Natural de Ourense está a tramitar un expediente de ampliación do Tecor Societario “A Goberna Regueiro” OU-10.211 cun total de 2.057,78 ha correspondentes a terreos, actualmente clasificados como de réxime cinexético común, pertencentes a unha parte do monte veciñal en man común (mvmc) denominado “Val de María”, propiedade dos veciños de Candosa e As Antas, da Parroquia de Regueiro, no Concello do Irixo provincia de Ourense, e os terreos da Zona Libre PO-28 que se corresponden co mvmc denominado “Montes de Zobra” propiedade dos veciños da parroquia de Zobra, e fincas particulares da mesma parroquia todo situado no concello de Lalín, provincia de Pontevedra. Unha vez revisada a solicitude e tendo en conta o establecido no artigo 83 da Lei 39/2015 do 1 outubro, do Procedemento Administrativo Común das administracións públicas, este servizo publica o presente anuncio coa finalidade de que calquera persoa, física ou xurídica, poida no prazo DUN MES, contado a partir da publicación deste anuncio nos Boletíns Oficiais das Provincias de Ourense e Pontevedra (BOP), examinar o expediente e presentar as alegacións que considere oportunas. Lugar de exposición do expediente, Servizo de Patrimonio Natural, Rúa Paseo, nº- 18, 5º andar. A xefa Territorial Victoria Núñez López
DELEGACIÓN DE COMPETENCIA PARA CELEBRACIÓN DE MATRIMONIO CIVIL
ADMINISTRACIÓN LOCAL — Municipal — Grove, O (Outros documentos, notificacións e informacións públicas, 16/06/2023)

Vista a solicitude de Xujun Bordetas Alier e Jane Anne Yllana Saganta de data 02/05/2023, expoñendo que desexan contraer matrimonio neste municipio o día 17 de xuño do 2023 ás 19:30 horas. Exposto polo Sr alcalde a imposibilidade de celebrar este matrimonio por ter adquiridos compromisos previos. Tendo en conta o establecido na Lei 35/1994, do 23 de decembro de modificación do Código Civil en materia de autorización do matrimonio civil polos alcaldes, que modifica, entre outros, o artigo 51.2, establecendo que poderán autorizar o matrimonio o xuíz encargado do Rexistro Civil e o alcalde do municipio onde se celebre o matrimonio ou concelleiro en quen este delegue. Tendo en conta o establecido nos artigos 21.3 e 23.4 da Lei 7/1985, do 2 de abril, reguladora das Bases de Réxime Local e demais disposicións concordantes e xeral aplicación. Visto o disposto no artigo 43 do RD 2568/1986, do 28 de novembro (ROF), esta alcaldía pode efectuar delegación especial en favor de calquera dos concelleiros/as da Corporación Municipal referente a un asunto determinado. No uso das facultades que me veñen conferidas pola normativa vixente en materia de réxime local, RESOLVO: PRIMEIRO.- Delegar na concelleira Dona Mª Ángeles Domínguez Fernández, todas as facultades que o ordenamento xurídico atribúe á Alcaldía en relación á celebración da voda civil entre Xujun Bordetas Alier e Jane Anne Yllana Saganta, que terá lugar o 17 de xuño de 2023, ás 19:30 h., no termo municipal do Grove. SEGUNDO.- A presente resolución terá efectos dende o momento da súa sinatura, sen prexuízo da súa publicación no BOPPO. TERCEIRO.- Notificar esta resolución aos interesados e á concelleira para o seu coñecemento aos efectos oportunos. CUARTO.- Dar conta ao Concello Pleno na primeira sesión ordinaria que este celebre. Mándao e asínao o alcalde, Jose A. Cacabelos Rico, no Grove, na data indicada na marxe, do que como secretario da corporación dou fe aos efectos do disposto no artigo 3.2 e) do Real Decreto 128/2018, de 16 de marzo. Documento asinado electrónicamente
APROBACIÓN DO PADRÓN 2023_3T
ADMINISTRACIÓN LOCAL — Municipal — Cambados (Recadación, 07/11/2023)

Asunto: Aprobación Padrón Taxa pola prestación do servizo de abastecemento de auga, canon da auga e taxa depuración, 3º trimestre 2023. Confeccionado o Padrón da Taxa de auga potable, canon da auga e coeficiente de vertedura por Viaqua Gestión Integral de Aguas de Galicia, S. A. U., correspondente o 3º trimestre do ano 2023 e aprobado po Decreto de Alcaldía de 24/10/2023. Expóñese ao público o referido Padrón durante un prazo de 15 días naturais contados a partir do día seguinte ao da publicación no BOP para que poida ser examinado polos/as contribuíntes ou interesados nas oficinas Viaqua Gestión Integral de Aguas de Galicia, S. A. U. en días hábiles durante as horas de oficina, ós efectos de que poidan facer as reclamacións que consideren oportunas, elevándose o mesmo a definitivo con resolución das mesmas se as houbese. Asemade, faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia. Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. A alcaldesa. Documento asinado dixitalmente á marxe.
NOMEAMENTO TENENTES DE ALCALDE CONCELLO DE A LAMA E DE DELEGACIÓN DE COMPETENCIAS CONFERIDAS–CONCELLO DE A LAMA
ADMINISTRACIÓN LOCAL — Municipal — Lama, A (Outros documentos, notificacións e informacións públicas, 20/07/2023)

Logo da celebración das eleccións locais do 28 de maio de 2023 e téndose constituída a Corporación Local de A Lama o día 17 de xuño de 2023, fanse públicos os nomeamentos e delegacións seguintes: Delégase o Servizo de Deporte, Cultura e Turismo, ao Concelleiro D. Plácido Pillado Alfaya. Esta delegación abranguerá a dirección interna e a xestión dos servizos correspondentes, pero non inclúe a facultade de resolver por medio de actos administrativos que afecten a terceiros. Delégase o servizo de Muller e Igualdade, Xuventude e Asuntos Sociais, á concelleira Dª Trinidad Fernández Oubiña. Esta delegación abranguerá a dirección interna e a xestión dos servizos correspondentes, pero non inclúe a facultade de resolver por medio de actos administrativos que afecten a terceiros. Delégase o servizo de Medio Rural, Gandería e Agricultura ao concelleiro D. José Fortes García. Esta delegación abranguerá a dirección interna e a xestión dos servizos correspondentes, pero non inclúe a facultade de resolver por medio de actos administrativos que afecten a terceiros. A Lama, na data que figura á marxe O Alcalde, David Carrera Cal
DELEGACIÓN FUNCIÓNS ALCALDÍA
ADMINISTRACIÓN LOCAL — Municipal — Vilagarcía de Arousa (Outros documentos, notificacións e informacións públicas, 16/03/2023)

Por Resolución desta Alcaldía do día da data dispúxose a delegación na Martin Carlos Gaztañazpi Charra das funcións da Alcaldía durante o periodo en que me atope ausente, esto é, o día 9 de marzo de 2023, por ausencia deste titular. Vilagarcía de Arousa, na data da sinatura electrónica. O Alcalde–Presidente Asdo/ Alberto Varela Paz Sinatura dixitalizada
RESOLUCIÓN DO 07 DE MARZO DE 2023 POLA QUE SE ACORDA REALIZAR O PAGAMENTO DOS XUROS POR EXPROPIACIÓN PARA A OBRA DE CLAVE: PO/16/265.06, NO CONCELLO DE MARÍN
XUNTA DE GALICIA — CONSELLERÍA DE INFRAESTRUTURAS E MOBILIDADE — Servicio Provincial de Pontevedra (Outros documentos, notificacións e informacións públicas, 23/03/2023)

En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento dos xuros dos bens e dereitos afectados polas obras: “ Senda na PO-551, treito Bagüín-Seixo, puntos quilométricos 2+900-3+700 ”, de clave PO/16/265.06, no concello de Marín, que figuran expostos no taboleiro de anuncios do concello. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos dez (10) días hábiles, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe fixado depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas de Pontevedra, (Avda. Victoria Moreno 43, 1º, 36.003 Pontevedra), mediante presentación electrónica, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. Pontevedra, 07 de marzo de 2023. O xefe do Servizo Denis Mihai Patuel Perula
RELACIÓN PROVISIONAL DE PERSOAS ADMITIDAS E EXCLUÍDAS, DESIGNACIÓN DO TRIBUNAL, DO PROCESO SELECTIVO DUN AUXILIAR ADMINISTRATIVO DO CONCELLO DE SOUTOMAIOR (ESTABILIZACIÓN EMPREGO TEMPORAL)
ADMINISTRACIÓN LOCAL — Municipal — Soutomaior (Persoal, oposicións, 27/09/2023)

Por Decreto da Alcaldía, de data 14 de setembro de 2023, do Concello de Soutomaior resolveuse o seguinte: “PRIMEIRO. Aprobar a seguinte relación provisional de aspirantes admitidos e excluídos: SEGUNDO. Vistas as propostas de membros realizadas polos Organismos correspondentes que deben formar parte do Tribunal que realizará a selección, designar como membros do Tribunal que debe xulgar as correspondentes probas a: Presidente: M.ª Jesús Rodríguez Freire, Secretaria-Interventora do concello. Suplente: Jesús Cuadrado Olivar, Secretario-Interventor do Concello de A Cañiza. Vogal: Laura Campos Rivas, auxiliar administrativa do Concello Suplente: Cristina García Núñez, Directora-Psicóloga do CIM do Concello Vogal: Mª del Carmen Porto Peón, auxiliar administrativa do Concello. Suplente: Sonia Pintos Pazos, Técnica de xuventude, orientación laboral e responsable da OMIX do Concello. Vogal: Elvira Crespo Casal, administrativa do concello de Ponte Caldelas Suplente: Marcos Gómez González, Técnico Local de Emprego do Concello de A Cañiza Secretaria: Patricia Bouzón Rodríguez, administrativa do Concello. Suplente: Mónica Valle Cabirta, Técnica Local de Emprego do Concello de Ponte Caldelas. Os membros do Tribunal cualificador poderán ser recusados, cando nos mesmos concorra algunha das circunstancias previstas para a abstención, de conformidade co establecido nos artigos 23 e 24 da Lei 40/2015, do 1 de outubro, do réxime xurídico do sector público. TERCEIRO. Notificar a presente resolución aos membros designados para o seu coñecemento. CUARTO. Publicar a relación provisional de admitidos e excluídos, así como a composición do Tribunal de Selección, en o Boletín Oficial da Provincia e na sede electrónica deste Concello [http://soutomaior.sedelectronica.es]Os/as aspirantes excluídos/as dispoñen dun prazo de 10 hábiles, a partir da publicación deste anuncio en o Boletín Oficial da Provincia, para formular reclamacións ou emendar os defectos que motiven a súa exclusión.” Soutomaior, 15 de setembro de 2023. O ALCALDE, Manuel A. Lourenzo Sobral Documento asinado dixitalmente á marxe.
MODIFICACIÓN DAS TARIFAS DO PREZO PÚBLICO DAS ACTIVIDADES DEPORTIVAS DO CONCELLO DO GROVE
ADMINISTRACIÓN LOCAL — Municipal — Grove, O (Outros documentos, notificacións e informacións públicas, 10/11/2023)

En sesión celebrada o 30/10/2023 a Xunta de Goberno Local aprobou a modificación das tarifas do prezo público das actividades deportivas do concello do Grove, co seguinte texto definitivo: Á vista, de que existen na actualidade tres acordos de XGL de datas: nos que se fixan as modificacións das tarifas do prezo público de diferentes actividades deportivas do Concello do Grove. Resulta necesario unificar todas as modificacións realizadas nas tarifas citadas, así como modificar os horarios, o lugar de impartición, e a inclusión de novas actividades, como tenis e taichi nun só texto a efectos da súa publicación no BOPPO e na OVT, facilitando deste xeito a consulta os diferentes usuarios das actividades deportivas ofertadas polo Concello. SEGUNDO.— Deste xeito, coas modificacións propostas, os cadros dos horarios e as tarifas do prezo público das actividades deportivas do concello, é o seguinte: A tarifa de prezos das clases de tenis é a mesma que a tarifa de prezos das clases de pádel, segundo o acordo de XGL de data do 19.12.2023. Estímase necesario contemplar distintas normas de xestión para garantir un adecuado funcionamento do servizo das actividades deportivas: De producirse a devolución dos recibos enviados ao banco, os gatos ocasionados correrá a cargo do titular do recibo. Os alumnos que teñen recibos pendentes dun curso, non poderán realizar a inscrición no curso seguinte. A efectos de poder elaborar as listaxes de cobros mensuais, remitirase polo Departamento de Tesourería-Recadación, (mentres non sexa cuberta a praza de técnico/a de Deportes), as altas e baixas do período en cuestión, aos monitores das diferentes actividades. Cada monitor deberá presentar a listaxe para o cobro dos recibos dos alumnos/as mensualmente, nos 5 primeiros días de cada mes. A listaxe deberá estar asinada polos seus respectivos monitores e incluirán as altas e as baixas facilitadas polo Departamento de Tesourería-Recadación. Respecto das clases de pádel, a listaxe deberá levar o visto e prace da Concellería de Deportes, así como, o cuadrante do mes e as horas impartidas de clase por cada un dos monitores. Para xeral coñecemento e efectos, publicarase a presente modificación no BOPPO, na OVT, no taboleiro de anuncios e na sede electrónica. O Alcalde: Jose A. Cacabelos Rico.
APROBACIÓN INICIAL DO EXPEDIENTE DE MODIFICACIÓN DE CRÉDITOS NÚM.5/2023
ADMINISTRACIÓN LOCAL — Municipal — Rodeiro (Presupostos e cadros de persoal, 16/11/2023)

O Pleno do Concello, na sesión ordinaria celebrada o día 13 de novembro de 2023, acordou a aprobación inicial do expediente de modificación de créditos núm.5/2023 do orzamento do exercicio de 2017, prorrogado para 2023, na modalidade de suplemento de crédito, a financiar con cargo ao remanente líquido de tesourería da liquidación do orzamento correspondente ao exercicio de 2022. En cumprimento do disposto no artigo 169.1, por remisión do artigo 179.4 do Texto Refundido da Lei reguladora das Facendas Locais, sométese o expediente a exposición pública polo prazo de quince días a contar dende o día seguinte á inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Se transcorrido o devandito prazo non se presentaran alegacións, o acordo considerarase definitivamente aprobado. Rodeiro, 13 de novembro de 2023 O alcalde en funcións. (sinatura dixital) Alberte Lamazares Casero.
IN407A 2023/085-4. RESOLUCIÓN De LEVANTAMENTO DAS ACTAS PREVIAS Á OCUPACIÓN DOS BENS E DEREITOS AFECTADOS POLA INSTALACIÓN ELÉCTRICA LMTS PSY703 SUBSTITUCIÓN CT ARCADE DE ARRIBA POR CTC
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 20/12/2023)

A instalación denominada LMTS PSY703 substitución CT Arcade de Arriba por CTC foi declarada de utilidade pública mediante resolución do 26 de outubro de 2023, da Xefatura Territorial de Pontevedra, o que leva implícita a urxente ocupación dos bens e dereitos afectados, tendo a condición de beneficiaria a empresa UFD Distribución Electricidad, S. A. Segundo o disposto no artigo 52 da Lei de expropiación forzosa e no art.56.1 da Lei24/2013, do 26 de decembro, do sector eléctrico, comunícase que o día 23 de xaneiro de 2024, a partir das 12 horas, terá lugar sobre o terreo o levantamento das ACTAS PREVIAS Á OCUPACIÓN dos bens e dereitos contidos na relación de predios que se expón xunto con esta resolución e no taboleiro de edictos do concello de Soutomaior. Os interesados recibirán unha notificación individual coa debida antelación legal, na que se lle comunicará a data e a hora na que deberán presentarse nas súas fincas, informándolles de que poderán ir acompañados por un perito ou un notario, pola súa conta, se así o consideran conveniente. Cando as persoas propietarias ou titulares de dereitos sobre os predios afectados sexan descoñecidos ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, de acordo co artigo 44 da Lei 39/2015, de 1 de outubro, do procedemento administrativo común das administracións públicas, publicarase un anuncio no taboleiro de edictos único (TEU) do Boletín Oficial del Estado. Vigo, 27 de novembro de 2023. A xefa territorial, Beatriz López del Olmo.
DEROGACIÓN ORDENANZA TAXA VELATORIOS
ADMINISTRACIÓN LOCAL — Municipal — Cañiza, A (Ordenanzas e Regulamentos, 11/12/2023)

Instruíndose polos servizos competentes desta Entidade expediente de derrogación da Ordenanza fiscal da taxa pola utilización de velatorios municipais, o Pleno desta Entidade, en sesión ordinaria celebrada o día 30 de novembro de 2023 acordou a aprobación provisional da referida derrogación. En cumprimento do disposto no artigo 17.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, convócase, por prazo de trinta días a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará ao dispor dos interesados na sede electrónica deste Concello [ http://caniza.sedelectronica.es ]. Se transcorrido devandito prazo non se presentaron reclamacións, considerarase aprobado definitivamente devandito Acordo. Documento asinado electronicamente por LUIS ANTONIO GÓMEZ PIÑA, Alcalde do Concello da Cañiza
APROBACIÓN PADRÓN DO SERVIZO DE AXUDA NO FOGAR DO MES DE XANEIRO 2023
ADMINISTRACIÓN LOCAL — Municipal — Lalín (Recadación, 20/03/2023)

Por Resolución da Concellería de Facenda de data 08 de marzo de 2023 aprobouse a liquidación correspondente ao Prezo público polo servizo de axuda no fogar de decembro de 2022 por importe de 15.360,19 € e un total de 149 usuarios. Conforme ao disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo polo que se aprobou o Texto Refundido da Lei Reguladora de Facendas Locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: Prazo de ingreso: o período voluntario de cobranza dos tributos indicados, para o Concello de Lalín, será de dous meses, contados a partir do día siguiente á publicación de este anuncio no Boletín Oficial da Provincia de Pontevedra. Se o vencemento coincide co día inhábil, entenderase prorrogado ao primeiro día hábil seguinte. Lugar de ingreso: Para o cobro dos mesmos, os contribuíntes que teñan domiciliados os recibos, estes seranlles cargados nas contas bancarias respectivas. Para o resto de contribuíntes poderán facer o pago en calquera oficina das entidades bancarias de ABANCA, empregando o instrumento de cobramento que se facilitará no departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (art.102 da Lei Xeral Tributaria). Os contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ós contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen ter sido satisfeita a débeda, determinará o comezo do procedemento executivo, o devengo da recarga correspondente e demais conceptos esixibles tal e como se fixan nos artigos 26, 28 e 161 da Lei 58/2003 xeral tributaria. Lalín, A Concelleira delegada de Facenda, Política Social e Estratexia Dusi María Paz Pérez Asorey DOCUMENTO ASINADO ELECTRONICAMENTE AO MARXE
DELEGACIÓN DE FUNCIÓNS DA ALCALDÍA NA 1º TENENTE DE ALCALDE DO 14 AO 16 DE AGOSTO DE 2023
ADMINISTRACIÓN LOCAL — Municipal — Bueu (Outros documentos, notificacións e informacións públicas, 17/08/2023)

Expediente: 2469/2023 Código SIA: 1441256 Procedemento: Delegacións e Avocacións de Competencias Asunto: Delegación das funcións do alcalde na 1º Tenente de alcalde Dª Isabel Quintás Juncal entre as datas 14 ao 16 de agosto de 2023 (ambos incluídos) Unidade Xestora: Administración Xeral–Unidade de Secretaría Servizos Xerais Documento: Anuncio Trámite: Delegación de funcións da alcaldía na 1º Tenente de Alcalde do 14 ao 16 de agosto de 2023 Que a Alcaldía-Presidencia deste concello o 10.08.2023 ditou a resolución núm.2023-1534 dispoñendo o seguinte: “De acordo coas competencias atribuídas pola Lei 7/1985 do 2 de Abril, Reguladora das Bases de Réxime Local e outras medidas para o desenvolvemento do goberno local, modificadas en parte pola Lei 11/1999 do 21 de Abril; e de conformidade co establecido no RD 2568/1986, do 28 de Novembro, polo que se aproba o Regulamento de Organización, Funcionamento e Réxime Xurídico das Entidades Locais e, concretamente, nos seus artigos 44 e 47 do devandito texto legal. Vista a resolución de alcaldía núm.2023-1432 de 21.07.2023 relativa ao nomeamento de tenentes de alcalde ( BOP num.151 de 07.08.2023). Considerando que os vindeiros días desde o 14 ao 16 de agosto de 2023 (ambos incluídos), o alcalde atoparase ausente do municipio por razóns de índole persoal, pola presente, RESOLVO: PRIMEIRO.- Delegar na 1º Tenente de Alcalde deste Concello de Bueu, Dª Stefania Gabriela Borba Serven, as funcións propias que como Alcalde-Presidente do concello lle corresponden durante as datas antes sinaladas./.” DOCUMENTO ASINADO ELECTRONICAMENTE Á MARXE
MODIFICACIÓN DAS BASES PARA AMPLIACIÓN DO PRAZO DE XUSTIFICACIÓN
ADMINISTRACIÓN LOCAL — Municipal — Redondela (Subvencións e axudas, 27/10/2023)

Punto único.— Modificación das Bases das axudas dirixidas ao sector comercial do Concello de Redondela para o ano 2023 publicadas no Boletín Oficial da Provincia núm.84 del 3 de maio de 2023, no relativo ao prazo límite para que os/as beneficiaria/as presenten a xustificación, quedando redactado o primeiro parágrafo do artigo 12 do seguinte xeito: “A xustificación deberá presentarse no Rexistro Xeral ou electrónico do Concello de Redondela antes do 6 de novembro do ano da solicitude. Para o caso das persoas xurídicas farano exclusivamente a través da sede electrónica do Concello de Redondela”. (…) Documento asinado e datado electronicamente na marxe.
DELEGACIÓN DE COMPETENCIAS EN XUNTA DE GOBERNO LOCAL
ADMINISTRACIÓN LOCAL — Municipal — Porriño, O (Outros documentos, notificacións e informacións públicas, 29/06/2023)

Por decreto de alcaldía de 20.06.2023 acordouse a delegar na Xunta de Goberno Local as seguintes competencias: No Porriño, 26 de xuño de 2023. O Alcalde. Manuel Alejandro Lorenzo Alonso